*Én elküldtelek titeket, hogy azt arassátok, amiért nem ti fáradtatok: mások fáradoztak érte, ti pedig az ő munkájukba álltatok be.”* Jn. 4,38

Lehet, hogy a vető még azt sem látta meg, hogy a vetése kihajt. Mi pedig az ő munkája eredménye képen az aratásba állhatunk bele munkásként. A munkavégzés folyamatosságára bukkanunk az idézett Biblia versben. E földön nem lehet következmények nélkül kihagyni egyik munkafolyamatot sem. A vető munkája fáradságos, az arató újult erővel kezdi feladatát.

Fontos meglátni ebből, hogy nekünk is van teendőnk. Emberek esetében az, hogy mikor, kinél kell vetni, mikor kinél lehet aratni, mind-mind egyéntől függő dolgok. Az eligazodásban a legfontosabb segítő a Szent Szellem. Ő az, aki mindig mindenkit a saját szellemi állapotának megfelelő és az adott pillanatban leginkább szükséges „művelettel” ajándékoz meg. Legtöbbször más embereken keresztül. Vadon Gyula